દરમ્યાન સૂત્રો કહે છે, આમ તો તૂટેલા રોડનું કૌભાંડ ચૂંટણી દરમ્યાન વિવાદોમાં આવે નહીં તે માટે તંત્ર પર ઉપરથી દબાણ કરાયું હતું. જેના પગલે તૂટેલા રોડના નમૂનાની લેબ તપાસ વિલંબમાં મુકાઇ હતી. આ ઉપરાંત વિજિલન્સ વિભાગે પણ ધીમી ગતિએ કામગીરી હાથ ધરી હતી. વિજિલન્સ વિભાગની પ્રાથમિક તપાસમાં રોડનાં કામોના કેટલાક કોન્ટ્રાક્ટરોએ ડામર ચોરી કરવા ‌ઉપરાંતની ગેરરીતિઓ આચરી હોવાનંુ પ્રકાશમાં આવ્યું હતું. આ પ્રાથમિક તપાસના આધારે ત્રણ કોન્ટ્રાક્ટરને બ્લેકલિસ્ટ કરાયા હતા.